Antoine Mazairac

Antoine (Antonius Hendricus) Mazairac (født 24. mai 1901 i Roosendaal, Noord-Brabant, død 11. september 1966 i Dortmund, Tyskland) var en nederlandsk banesyklist som ved siden av andre gode resultat tok sølv under Sommer-OL 1928 og ble verdensmester i 1929.

Mazairac begynte med sykling da han var 16 år gammel, og i 1921 ble han nederlandsk mester i sprint på bane for første gang, noe han gjentok fem ganger. Han kom blant de tre beste i tre verdensmesterskap, 2.-plass i 1923, 3.-plass i 1926 og han ble verdensmester i 1929.Resultater på bikecult.com   

I 1929 forårsaket et stygt fall at Mazairac ønsket å avslutte karrieren innen sykkelsport. Han stilte likevel en siste gang til start under VM, og ble da verdensmester i banesykling.

Under de olympiske sommerlekene i 1928 deltok han som amatør. På 1000m sprint på bane individuelt fikk han sølv da han slo danske Willy Falck Hansen, og så seg slått av franskmannen Roger Beaufrand.

Ved siden av karrieren som syklist arbeidet Mazairac også som kontorfunksjonær for en kommune, før han senere ble bilmekaniker og eier av et bilverksted i Bergen op Zoom. Under et sykkelritt for veteraner i Dortmund, Tyskland falt han stygt, og dagen etter døde han av skadene.

 Referanser 

 Eksterne lenker  


Kategori:Nederlandske syklister
Kategori:Olympiske sølvmedaljevinnere for Nederland
Kategori:Medaljevinnere under Sommer-OL 1928
Kategori:Deltakere for Nederland under Sommer-OL 1928
Kategori:Syklister under Sommer-OL 1928
Kategori:Personer fra Roosendaal
Kategori:Fødsler i 1901
Kategori:Dødsfall i 1966
Kategori:Olympiske medaljevinnere i sykling
Kategori:Bilmekanikere